Document ID: 31980R2742

ΚΑΝΟΝΙΣΜΟΣ (ΕΟΚ) αριθ. 2742/80 ΤΟΥ ΣΥΜΒΟΥΛΙΟΥ της 27ης Οκτωβρίου 1980 περί εφαρμογής της αποφάσεως αριθ. 3/80 του Συμβουλίου Συνεργασίας ΕΟΚ-Λιβάνου "περί τροποποιήσεως του πρωτοκόλλου σχετικά με τον ορισμό της εννοίας "καταγόμενα προϊόντα" ή "προϊόντα καταγωγής" και τις μεθόδους διοικητικής συνεργασίας της συμφωνίας συνεργασίας μεταξύ της Ευρωπαϊκής Οικονομικής Κοινότητος και της Δημοκρατίας του Λιβάνου"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 113,
την πρόταση της Επιτροπής,
Εκτιμώντας:
ότι η συμφωνία συνεργασίας μεταξύ της Ευρωπαϊκής Οικονομικής Κοινότητος και της Δημοκρατίας του Λιβάνου (1) υπογράφηκε στις 3 Μαΐου 1977 και άρχισε να ισχύει την 1η Νοεμβρίου 1978-
ότι κατ' εφαρμογή του άρθρου 25 του πρωτοκόλλου περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, το Συμβούλιο Συνεργασίας ΕΟΚ-Λιβάνου εξέδωσε την απόφαση αριθ. 3/80 περί τροποποιήσεως του πρωτοκόλλου που αναφέρεται στους κανόνες καταγωγής-
ότι είναι σκόπιμο να θέσει σε εφαρμογή την απόφαση αυτή στην Κοινότητα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η απόφαση αριθ. 3/80 του Συμβουλίου Συνεργασίας ΕΟΚ-Λιβάνου εφαρμόζεται στην Κοινότητα.
Το κείμενο της αποφάσεως προσαρτάται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την τρίτη ημέρα μετά την δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στο Λουξεμβούργο, στις 27 Οκτωβρίου 1980.

Labels: 3
10
18
5